open-index/open-wikipedia-markdown huggingface dataset:
Nwankwo Kanu

**Nwankwo Nwosu Kanu** () er ein nigeriansk tidlegare fotballspelar som har spela som spiss for Portsmouth i den engelske fotballigaen, og for det nigerianske landslaget. Kanu har vunne seriemeisterskap med tre ulike lag: Iwuanyanwu Nationale i Nigeria i 1993, Ajax i Nederland i 1994, 1995 og 1996 og Arsenal i England i 2002 og 2004. Han var delt toppskårar for West Bromwich Albion i Premier League i 2005/06-sesongen med fem seriemål, og Portsmouth sin toppskårar i Premier League i 2006/07-sesongen med 10 seriemål. Han vart kåra til årets afrikanske spelar i 1996 og 1999.

### Landslagsspel
I 1996 var han med på å ta gull i sommar-OL i Atlanta. Han debuterte for Nigeria sitt A-landslag i 1994 i ein vennskapskamp mot Sverige. Han har teke del i tre VM for Nigeria, i 1998, 2002 og 2010.

### Merittar
*Olympisk meister: 1996 for Nigeria
*Vinnar av meisterligaen: 1995 med Ajax
*Vinnar av UEFA-cupen: 1998 med Inter
*Nigeriansk ligameister: 1993 med Iwuanyanwu
*Nederlandsk seriemeister: 1994, 1995, 1996 med Ajax
*Engelsk ligameister: 2002, 2004 med Arsenal FC
*Vinnar av FA-cupen: 2002, 2003 med Arsenal FC og 2008 mmed Portsmouth

## Kjelder
Danny Shittu

**Daniel Olusola Shittu** () er ein nigeriansk fotballspelar som har spela i forsvar for Queens Park Rangers i engelsk nest høgste divisjon, og for det nigerianske landslaget.
John Utaka

**John Chukwudi Utaka** () er ein nigeriansk fotballspelar som har spela for Montpellier i den fransk Ligue 1, og for det nigerianske landslaget. Han vart toppskårar i den egyptiske toppdivisjonen i 2001, då han spelte for Ismaily.
Ideye Brown

**Ideye Aide Brown** () er ein nigeriansk fotballspelar som har spela for Sochaux i fransk Ligue 1. Han vart teken ut til Nigeria sin tropp til fotball-VM i 2010 etter at John Obi Mikel måtte trekkja seg grunna skade. Før VM hadde han framleis ingen A-landskampar for Nigeria.
Gunnar Fredriksson

**Gunnar Fredriksson** () er ein svensk forfattar og journalist. Fredriksson vart fil.lic. i teoretisk filosofi ved Lunds universitet i 1961. Han var sjefredaktør for Stockholms-Tidningen 1965-66 og for Aftonbladet 1966-80. Han heldt i mange år seinare fram som spaltist for Aftonbladet.

## Bibliografi
* Indien-tragedi eller revolution 1969
* Söndag med Struve 1970
* Per Albin-linjen 1970
* Thomas Paine och det revolutionära Amerika 1975
* Den svenska högerns idéer och politik 1982
* I Joseph Conrads farvatten 1982
* Bertrand Russel 1984
* Konservativa idéer 1987
* Farvatten 1989
* Wittgenstein 1993
* Det nya Indokina 1993
* 20 filosofer 1994
* Om eviga idéers aktualitet 1996
* Schopenhauer 1996
* Spinoza 1999
* 20 politiska filosofer 2001

## Prisar og utmerkingar
* Tegnérpriset 1995
Johannes Vermeer

**Jan Vermeer** (nederlandsk: **Johannes Vermeer**,  i samtida også kalla **Joannis ver Meer**, **Joannis van der Meer**) døypt/gravlagd () var ein nederlandsk kunstmålar som no er ein av dei best kjende kunstnarane frå den nordeuropeiske barokken. 

I levetida si var han kjent i Delft og Haag, men han blei fort gløymt etter at han var død; han var knapt nemnt i den store kjeldeboka om hollandsk måleri frå 1600-talet skriven av Arnold Houbraken. I nær to hundre år blei han ikkje nemnt i oversikter over nederlandsk kunst.

Vermeer spesialiserte seg på interiørscener frå middelklassen og var ein moderat framgangsrik, provinsiell sjangermålar i levetida si. Det kan sjå ut til at han aldri var særleg velståande, kanskje fordi han produserte relativt få måleri og han hadde gjeld som gjekk i arv til ektefelle og born då han døydde. 

Berre 35 måleri kan med sikkerheit tilskrivast Vermeer og det mest kjende er nok *[[Jente med perleøyredobb]]*. Måleria er stilt ut på mellom anna Rijksmuseum, Mauritshuis, Kunsthistorisches Museum, National Gallery of Scotland, Metropolitan Museum of Art og Gemäldegalerie Alte Meister.

## Utvalde illustrasjonar

Fil:Vermeer - The Milkmaid.jpg |*Het melkmeisje* (*Tenestejenta*) (1657-1658)
Fil:Johannes Vermeer - The Astronomer - 1668.jpg |*De astronoom* (*Astronomen*) (1668)
Fil:Girl with a Pearl Earring.jpg|*Meisje met de parel* (*Jente med perleøyredobb*) (1665)
Fil:Johannes Vermeer - Lady at the Virginal with a Gentleman, 'The Music Lesson' - Google Art Project.jpg |*De muziekles* (*Musikkleksjonen*) (1662-65)  


## Referansar

## Bakgrunnsstoff

* Vermeer Foundation
Obafemi Martins

**Obafemi Akinwunmi Martins** () er ein nigeriansk fotballspelar som hausten 2011 spela for Rubin Kazan i den russiske fotballigaen, og for det nigerianske landslaget. Martins vart seriemeister i Italia med Inter i 2006. Han vart kåra til årets unge afrikanske spelar i 2003 og 2004. Han var Newcastle United sin toppskårar i Premier League i 2006/07-sesongen med 11 seriemål og delt toppskårar i 2008/09-sesongen med åtte seriemål.
Peder Ottesen

**Peder Martin Ottesen** () var ein norsk jurist, embetsmann og stortingsmann.

Ottesen var fødd på Høyland prestgard. Han vart student i 1804 og cand. jur. i 1807. 1807-10 var han byråsjef i den norske regjeringskommisjonen, kansellisekretær i 1811. I 1813 vart han sorenskrivar i Inderøy, og i 1818 assessor i Akershus stiftsoverrett. 1826-28 var han amtmann i Stavanger amt, deretter borgarmeister i Kristiania frå 1828. I 1836 vart han assessor i høgsterett, og var såleis medlem av riksretten både i 1836 og i 1845.

Ottesen var 1. representant frå Nordre Trondhjems amt på Stortinget i 1818. Han var visesekretær i Lagtinget og medlem av 17 komitear. I ein av komiteane var han formann, sekretær i fire andre. Han var formann i komiteen om søndagsfiskje, sekretær i mellom anna komiteen om seminar og lærarløner og i komiteen om geistlege embetsmenns løn.

Han døydde i Kristiania i 1852.

## Kjelder

* 

*
Paul Aguilar

**Paul Nicolás Aguilar** () er ein mexicansk fotballspelar som har spela for Pachuca i den mexicanske fotballigaen og for det mexicanske landslaget. Han har vorte seriemeister i Mexico éin gong med Pachuca.
Noreg.no

**Noreg.no** er ein vegvisar til innbyggjarretta digitale tenester (sjølvbeteningsløysingar) frå statlege verksemder, fylkeskommunar og kommunar.  Noreg.no skal gjere det enkelt å finne fram til informasjon om korleis ein kan kommunisere på nett med det offentlege, som å logge inn til digitale tenester og velje digital postkasse. Portalen gir ein enkel tilgang til digitale tenester frå det offentlege. Tenestene kan ein finne via søk eller temameny, eller ut frå ein aktuell livssituasjon. 

Portalen har ein versjon på bokmål og nynorsk, og ein på engelsk.

Ansvaret for Noreg.no ligg hos Digitaliseringsdirektoratet.
## Historikk
Internettportalen www.noreg.no vart lansert 24. januar 2000, etter at regjeringa og styret i KS hadde vedteke at det skulle etablerast ein felles inngang til offentleg informasjon på Internett. Redaksjonen for Noreg.no vart lokalisert i Leikanger i Sogn og Fjordane.

1. januar 2002 vart Opplysningstenesta i staten ein del av organisasjonen Noreg.no.  

Noreg.no vart etablert som eit nasjonalt prosjekt administrert av Fylkesmannen i Sogn og Fjordane. Frå 1. januar 2005 vart Noreg.no ei eiga verksemd underlagt Fornyings-, administrasjons- og kyrkjedepartementet. I tillegg til ansvar for portalen og svartenesta (opplysningstenesta) hadde Noreg.no ansvar for å utarbeide kvalitetskriterium for offentlege nettstader og ansvar for utvikling av Miside, som var ein felles inngang til elektroniske tenester frå det offentlege.  

18. desember 2006 vart innbyggjarportalen Miside opna. Miside var planlagt opna 31.desember 2005, men opninga vart utsett på grunn av problem med val av autentiseringsløysing.

Frå 1. januar 2008 vart Noreg.no slegen saman med Statskonsult og E-handelssekretariatet til Direktoratet for forvaltning og IKT (Difi).  

31. mai 2012 vart Miside lagd ned. De fleste digitale tenestene (sjølvbeteningsløysingane) som låg på Miside, vart tilgjengelege via Noreg.no. 

18. mars 2013 vart Noreg.no lagt om til å bli ein katalog over digitale tenester frå det offentlege. Svartenesta vart lagd ned frå same dato. 

15. januar 2015 vart en ny versjon av Noreg.no lansert. I tillegg til å innehalde digitale tenester frå det offentlege er Noreg.no hovudkanal for informasjon om korleis innbyggjarane kan skaffe seg ein digital postkasse og kommunisere på nett med det offentlege. 

## Kjelder

## Bakgrunnsstoff
*
Iver Hesselberg (II)

**Iver Hesselberg** () var ein norsk prest og stortingsmann.

Hesselberg var fødd i Drammen, der far hans var prest. Sjølv vart han student i 1796 og cand. theol. i 1804. Frå 1805 var han personalkapellan hos faren i Spydeberg, deretter sokneprest i Grue frå 1813 til 1834. Han var til stades i Grue kyrkje då ho brann ned, fyrste pinsedag i 1822. Frå 1834 til han døydde var han sokneprest i Aker.

I 1839 var Hesselberg 3. representant på Stortinget frå Akershus amt. Han var medlem av kyrkjekomiteen.

Hesselberg døydde i Aker i 1844.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Johan Jørgen Broch (II)

**Johan Jørgen Broch** () var ein norsk prest og stortingsmann frå Kristiansand.

Broch var fødd i Kristiansand, der faren var bakarmeister. Sjølv vart han student i 1821 og cand. theol. i 1826. Han var sokneprest i Tranøy 1826-36 og Ibestad 1836-37. Frå 1837 til han døydde var han sokneprest i Tveit.

På Stortinget 1836 og overordentleg storting 1836-37 representerte Broch Finmarkens amt. Han var medlem av Lagtinget, og dermed riksretten i 1836. Også medlem av budsjettkomiteen, medan han i 1836-37 var medlem av gasjekomiteen.

Broch døydde på prestegarden i Tveit i 1861.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Ciudad Juárez

**Ciudad Juárez** eller berre **Juárez** er hovudstaden og største byen i den meksikanske delstaten Chihuahua. Byen ligg ved elva Rio Bravo/Grande, grensa til USA, tvers ovanfor den amerikanske byen El Paso. Ciudad Juárez har eit folketal på 1 400 891 og arealet er 188 km². Juárez vart grunnlagd av spanjolar i 1659.

Som grenseby er Juárez senter for ulovlege operasjonar som smugling av menneske og narkotika. Han er også kjend for særs høge drapstal, og er blitt kalla den farlegaste staden i verda. I 2008 fann over 1&nbsp;600 drap stad i Juárez, i 2009 steig det til 2&nbsp;600.

## Kjelder

* *Denne artikkelen bygger på «[[:en:Ciudad Juárez|Ciudad Juárez]]» frå , den 3. juli 2010.* 
 
* Ciudad Juárez, Mexico: The world's most dangerous place? i thestar.com

## Bakgrunnsstoff
* www.juarez.gob.mx
Ole Bjørn Støle

**Ole Bjørn Støle** () var ein norsk jurist og dommar i Høgsterett.

Støle var fødd i Bergen. Han tok juridisk embetseksamen ved Universitetet i Bergen i 1976. Han arbeidde deretter mellom anna i Justisdepartementet si lovavdeling, som dommarfullmektig i Kristiansand byrett, advokat hos Regjeringsadvokaten, der han fekk møterett for Høyesterett i 1982, lagdommar i Gulating lagmannsrett og som privatpraktiserende advokat. Han tiltredde som høgsterettsdommar 1. august 2002. I perioden 2006-2010 hadde Støle permisjon frå Høgsterett for å vere dommar ved ICTY (Det internasjonale krigsforbrytartribunalet for det tidlegare Jugoslavia).
Byen Campeche

**Campeche** er hovudstaden og største byen i delstaten Campeche. Byen har eit folketal på 211,671 og arealet er 3 411 km². Campeche vart grunnlagd som *San Francisco de Campeche* av spanske konkvistadorar i 1540.

## Kjelder

* *Denne artikkelen bygger på «[[:en:Campeche, Campeche|Campeche, Campeche]]» frå ,  den 14. juni 2010.*  
 

## Bakgrunnsstoff

* municipiodecampeche.gob.mx
Christian Blichfeldt

**Christian Blichfeldt** () var ein norsk offiser, tollar og stortingsmann.

Blichfeldt var fødd i Sæby i Danmark. Han vart student i 1800. I 1808 kom han til Noreg, vart då forfremja til sekondløytnant i  Oplandske infanteriregiment, premierløytnant året etter. Frå 1819 kaptein 1. akershusiske infanteribrigade. I 1826 vart han konstituert matrikkelkommissær i Aker og Follo. Frå 1832 var han medlem av matrikkelkommisjonen for Noreg. Sidan 1839 var han tollkasserar, fyrst i Holmestrand, deretter frå 1846 i Drammen. Han forlet dette embetet i november 1874, 90 år gammal.

Blichfeldt var 3. representant frå Akershus amt på Stortinget i 1830, var då mellom anna sekretær i kjøpstadkomiteen. Stortingsrepresentant på ny, 1845, då for Holmestrand, medlem av militærkomiteen. Under tida i Holmestrand var han ordførar 1841-44.

Han døydde i 1875.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Jørgen Olafsen

**Jørgen Olafsen** () var ein norsk lærar, kyrkjesongar, forfattar og mangeårig stortingsmann, opphavleg frå Langlykkja ved Dombås i Dovre, budde størstedelen av livet i Romsdal.

Olafsen var fødd og oppvaksen på ein gard i Dovre. Han fekk nokre månaders undervisning hos kyrkjesongaren i Lesja, var så lærar i Lesja i 1839. År 1840 vart han seminarist frå Asker. Frå 1844 var han lærar og kyrkjesongar i Bud. I den lange perioden 1849-91 hadde han same stillingane i Veøy, budde då på klokkargarden Bergsvik. Han kom med i heradstyret i 1856, var ordførar i Veøy 1858-90. Forlikskommissær 1856-90.

I 1847 stifta Olafsen Romsdals fogderis lærerforening, den fyrste i sitt slag på landsbygda i Noreg. Han var formann i foreininga til han døydde. Elles var han tidleg ute med å starte opp songkor. Olafsen var og ein flittig skribent, med tallause artiklar og innlegg i mange aviser. Han gav også ut bøker, oftast om lokale og historiske tilhøve.

Olafsen representerte Romsdals amt på Stortinget periodane 1859-69 og 1874-88. Han tok ikkje del i Stortinget 1862-63, då han vart sjuk, men møtte i 1864. Valet for perioden 1874-76 var mykje omstridd, men vart godkjent med 55 røyster mot 53. Han var medlem av kyrkjekomiteen 1859-60 og 1865-66, sekretær i konstitusjonskomiteen frå 1868. I sin siste periode på Stortinget var han medlem av Lagtinget. Då partigruppene vart danna i 1883, slutta han seg til Venstre.

Han døydde på klokkargarden i Veøy i 1893.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Ole Nilssen

**Ole Nilssen** () var ein norsk lærar, lensmann og politikar frå Straumsnes på Nordmøre. Han var stortingsrepresentant frå 1865 til 1894.

Nilssen var fødd på ein husmannsplass under garden Næstad i Straumsnes. I oppveksten dreiv han fiske, var så seminarist frå Klæbu i 1849. Han var lærar på ein skule i Trondheim eitt år, deretter omgangsskulelærar i Frei. I 1853 kjøpte han garden Einset i Straumsnes, dreiv denne i 29 år. Lærar og kyrkjesongar i Tingvoll frå 1853 til 1856 og deretter lærar i Straumsnes, kyrkjesongar frå 1864. Mange år ordførar, fyrst i Tingvoll, og seinare i den utskilde kommunnen Straumsnes. I 1880 vart han tilsett som lensmann i Gjemnes. Han busette seg då på garden Skei i Øre.

Nilssen representerte Romsdals amt på Stortinget fyrste gongen i 1865. Han var medlem av protokollkomiteen i periodane 1865&ndash;66 og 1868&ndash;69, medlem av kyrkjekomiteen 1871&ndash;85, sekretær i Odelstinget 1883&ndash;8 og sekretær i Stortinget og medlem av justiskomiteen 1889&ndash;91. Frå 1892 til -94 var han medlem av Lagtinget, valkomiteen, fullmaktskomiteen og justiskomiteen. Då partigrupperingane vart danna i 1883, melde Nilssen seg inn i Venstre.
Seinare vart han boden statsrådsplass av påtroppande statsminister Johannes Steen, men avslo.

Nilssen overlet lensmannsombodet i Gjemnes til sonen i 1908. Han vart utnemnd til riddar av 1. klasse i St. Olavs Orden.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Bokmålswikipedia
*
Søren Jørgensson Aandahl

**Søren Jørgensson Aandahl** () var ein norsk gardbrukar og politikar frå Grytten i Romsdal.

Aandahl var fødd på garden Åndal i Grytten. Han tok over farsgarden i 1823 og dreiv denne til 1867. Han var medlem av heradstyret i Grytten frå 1838 til 1860, ordførar i 14 år. Elles hadde han mange kommunale verv, og var med i forlikskommisjonen 1839-65.

Frå 1838 til 1865 var Aandahl valmann til alle valting i Romsdals amt. Sjølv vart han vald til stortingsrepresentant fyrste gongen i 1841, møtte på Stortinget 1842, der han var medlem av kyrkjekomiteen. På ny stortingsmann i 1851, 1854, 1857 og 1858, alle gongane medlem av tollkomiteen. I 1857 og 1858 også medlem av Lagtinget.

Aandahl døydde på garden sin i 1886.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Nils Astrup

:*Sjå òg [[biskopen Nils Astrup]].*

**Nils Astrup** () var ein norsk embetsmann og stortingsmann. 

Astrup var son til Nicolai Astrup (1748-1802) og Kristine Margrethe Abelseth (død 1830). Han vart gift i 1815 med Ingeborg Ross Møller (1788-1846). Nils Astrup er farfar til misjonsbiskopen Nils Astrup og oldefar til kunstmålaren Nikolai Astrup.

Astrup var fødd i Ørskog på Sunnmøre, der faren var kapellan og prest (og før han var farfaren Niels Astrup (1717-1792) sokneprest og prost). Sjølv var han fut i Råbyggelaget frå 1816, og budde då i Herefoss. Frå 1822 var han fut i Solør og Odalen, og budde i Grue.

Astrup var 2. representant frå Nedenes og Råbyggelaget på Stortinget 1821 og det overordentlege storting 1822. I 1821 var han visesekretær i Stortinget og sekretær i seks av dei åtte komiteane han var medlem av. 1822 visesekretær i Odelstinget.

Nils Astrup døydde på rikshospitalet i Kristiania i 1835.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*
Jung Sung-ryong

**Jung Sung-Ryong**, med revidert transkripsjon **Jeong Seong-ryong** (), er ein sørkoreansk fotballspelar som har spela for Seongnam Ilhwa Chunma i den koreanske K-ligaen, og for det sørkoreanske landslaget.

## Bakgrunnsstoff
*
Cha Du-ri

**Cha Du-Ri**, med revidert transkripsjon **Cha Du-ri** () er ein sørkoreansk fotballspelar som spelar for Celtic i skotsk Premier League, og for det sørkoreanske landslaget. Han vart fødd i Tyskland medan faren hans spelte profesjonell fotball for Eintracht Frankfurt. Då han sjølv voks opp, vende han attende til Tyskland og vart fotballproff der.
Jakob Persson Bjørkedal

**Jakob Persson Bjørkedal** () var ein norsk gardbrukar, båtbyggjar og stortingsmann frå Bjørkedalen i Volda. Han var son til Per Jakobsson Bjørkedal.

Bjørkedal var fødd i Søre-Bjørkedal i Volda. I yngre år var han omgangsskulelærar. Han tok over farsgarden kring 1805 og dreiv denne til eldste sonen tok over i 1832. Til liks med far sin var han båtbyggjar, dreiv også mange år fiskje som styresmann på sjølvbygd sunnmørsåttring. På førespurnad frå stiftsamtmannen på Island sende han ein båtmodell av eit fjørefar, med byggerettleiing.

Frå hausten 1814 var Bjørkedal valmann i mange år. Sjølv representerte han Romsdals amt på Stortinget i 1815-16 og i 1818. I 1815-16 var han medlem av komiteen om land-, skog- og bergvesen, medan han i 1818 var medlem av ni komitear. Mellom desse var komiteen om kjøpstadsrett for Ålesund, sal av prestegardsinnbo, geistlege embetsmenn løn og om bergverkslova. Han var medlem av deputasjonen som Stortinget sende til kongekroninga i Trondheim i 1818.

Han døydde i Søre-Bjørkedal i 1843.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Årviknes, Per:*Volda-soga III*. Volda, 1973
Edvard Eilert Christie

**Edvard Eilert Christie** () var ein norsk kjøpmann, tollar og stortingsmann frå Kristiansund. 

Christie var son av ein kjøpmann i Kristiansund. Sjølv vart han student i 1793 og tok andreeksamen året etter. 1796-1801 var han kjøpmann og tolltenestemann i heimbyen.  Frå 1802 var han faktor ved finnmarkshandelen i Vadsø, og deretter kjøpmann på Ingøya. I 1812 slo han seg på ny ned i Kristiansund som kjøpmann.

I 1824 var Christie stortingsrepresentant for Kristiansund og Molde. Han var då medlem av tollkomiteen, komiteen om Finnmarks utvikling, om kjøpstadskatten, og sekretær i komiteen om handelen på Nordland.

Frå 1826 var Christie overtollbetjent i Bergen. Han døydde der fem år seinare.

## Familie
Christie var son til postopnar og handelsmannen Johann Koren Christie (1745–1823). Han var nevø til Werner Hosewinckel Christie og bror til Wilhelm Frimann Koren Christie. Han var far til forfattaren Johan Koren Christie òg onkel til fysikaren Hartvig Caspar Christie, politikaren Hans Langsted Christie og arkitekten Christian Christie, samt grandonkel til agronomen Werner Hosewinckel Christie.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
Hans Herluf Dahl

**Hans Herluf Dahl** () var ein norsk kjøpmann og politikar frå Molde.

Dahl var son av ein kjøpmann i Molde. Fjorten år gammal fekk han plass som betjent hos ein kjøpmann i Trondheim. Etter fem år der, vart han tilsett på kontoret til kjøpmann Nicolai Knudtzon i Kristiansund. I 1828 opna han si eiga handelsverksemd i byen. År 1837 vart han vald til fyrste ordføraren i Kristiansund, hadde sete i bystyret til 1860. Medlem av forlikskommisjonen i mange år.

Dahl represenetrte Kristiansund og Molde på Stortinget i 1839 og 1842. Han var då medlem av tollkomiteen. På ny stortingsmann i 1854, då einast for Kristiansund, medlem av protokollkomiteen.
 
Dahl døydde i Kristiansund i 1886. Han var gift med ei dotter av Lorentz Angell.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Lars Olsson Godøy

**Lars Olsson Godøy** () var ein norsk gardbrukar, los og stortingsmann frå Giske.

Godøy var son av ein gardbrukar i Røsvik på Vigra, i dagens Giske. År 1806 kjøpte han bruket Strandklaua på garden Godøy på Godøya i Giske. Han gifta seg med ei dotter til føremannen på bruket, og dreiv det sidan.

I 1814 var Godøy 4. representant frå Romsdals amt på det overordentlege Stortinget. Han var medlem av den 25 mann sterke deputasjonen som 10. oktober 1814 møtte Kristian Fredrik på Bygdøy, for å take mot kongens erklæring om abdikasjon.

Godøy og fem andre losar omkom hausten 1818 på heimferd frå Trondheim.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
* Øvrelid, Ragnar:*Borgund og Giske, band III*. 1964
*
Claus Jervell

**Claus Steffensen Jervell** () var ein norsk kjøpmann, meklar og stortingsmann frå Molde.

Jervell var son av ein kjøpmann i Molde. Han var sjølv kjøpmann i heimbyen i mange år, heilt til han gjekk konkurs. Flytta kring 1858 til Trondheim, der han dreiv som skipsmeklar.

I 1857 møtte Jervell som representant for Ålesund og Molde på Stortinget, var sekretær i protokollkomiteen. Han møtte ikkje på Stortinget i 1858, då boet hans var under handsaming i skifteretten.

Jervell døydde i Trondheim i 1867, båra vart ført til Molde og gravlagd der.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Jon Larsson Håven

**Jon Larsson Håven** () var ein norsk lærar, kyrkjesongar, gardbrukar og stortingsmann frå Sunndal.

Håven var fødd i Sunndal, faren var ein husmann. Han fekk lite skulegang, eit par veker for året. 1837-38 gjekk han i lære hos soknepresten for å verte lærar. I den lange perioden frå 1838 til 1876 var han lærar og kyrkjesongar i heimbygda. Frå 1842 var han kommunekasserar ei tid, kom med i heradstyret i 1843. Han var med i heradstyret i om lag 25 år, fleire år var han ordførar. Mangeårig medlem av forlikskommisjonen og jamnt utsending til valtinga.

I 1859-60 og 1862-63, samt overordentleg storting 1864, representerte Håven Romsdals amt på Stortinget. Han var medlem av protokollkomiteen.

Håven kjøpte i 1847 garden Åker i Sunndal og dreiv denne til etterkomarar tok over. Han døydde i 1898 som kårmann på Åker.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Arne Ivarsson Grønningsæter

**Arne Ivarsson Grønningsæter** () var ein norsk gardbrukar, stortingsmann og ordførar frå Norddal. Han var far til Elias Arnesson Grønningsæter.

Han var frå garden Omnos i Valldalen i Norddal, og gifta seg til garden Grønningsæter, også i Valldalen. I 1833 var han 1. representant frå Romsdals amt på Stortinget, medlem av kyrkjekomiteen. Han vart i 1838 vald til fyrste ordførar i Norddal, med Sunnylven, eit ombod han hadde til og med 1844.

Grønningsæter døydde på Dale i Norddal.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Elias Arnesson Grønningsæter

**Elias Arnesson Grønningsæter** () var ein norsk lærar, kyrkjesongar, gardbrukar og stortingsmann frå Norddal. Arne Ivarsson Grønningsæter var far hans, og Nils E. Grønningsæter son hans.

Grønningsæter var omgangskulelærar frå 1826, frå 1841 også kyrkjesongar, i Norddal. Han slutta i desse stillingane i 1873. 1843-79 var han med i heradstyret, ordførar frå 1848 i heile 32 år. Elles forlikskommissær 1852-84, samt mange år valmann.

Grønningsæter representerte Romsdals amt på Stortinget i 1854 og frå 1862 til 1873. I 1854 var han medlem av desisjonskomiteen, 1862-63 og 1868-69 vegkomiteen, 1864 jarnbanekomiteen. Også i vegkomiteen 1871-73, då attåt medlem av Lagtinget.

Grønningsæter døydde på Berdal i Norddal i 1894.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
David James

**David Benjamin James** () er ein engelsk fotballspelar. Han har spela som keeper for Portsmouth, og for det engelske landslaget. James har hatt ein svært lang karriere og er den spelaren som har spelt flest kampar i engelsk Premier League, ein rekord han sette 14. februar 2009 då han spelte sin kamp nummer 536. Under fotball-VM i 2010 var han den eldste spelaren i turneringa, 39 år gammal. Han debuterte for England sitt A-landslag 29. mars 1997 i ein vennskapskamp mot Mexico. I 2010 passerte han 50 landskampar.

### Merittar
*Vinnar av den engelske ligacupen: 1995 med Liverpool FC
*Vinnar av FA-cupen: 2008 med Portsmouth FC

## Kjelder

**Denne artikkelen bygger på «[[:en:David James|David James]]» frå ,  den 30. juni 2024.*  

*eu-football
Ledley King

**Ledley Brenton King** () er ein engelsk fotballspelar. Han spelar i forsvar for Tottenham Hotspur, og for det engelske landslaget. Han har spelt heile karrieren sin for Tottenham og var klubbkaptein frå 2005 til 2009 og igjen frå 2010.

### Landslagsspel
King fekk sin landslagdebut med England i ein vennskapskamp mot Italia i mars 2002. 12. juni 2010 deltok han i sin 21. og siste kamp, hans einaste VM-kamp. King representerte England i to kampar under EM i fotball 2004. Han skåra 2 landslagmål.

## Ymse
10. mai 2009 vart han arrestert for overfall og lekamskrenking utanfor ein nattklubb i London. Han bad seinare offentleg om orsaking for hendinga.

## Referansar

*eu-football]
Vuvuzela

**Vuvuzela** er eit meterlangt, smalt plasthorn, som har vore utbreidd blant sørafrikanske fotballtilhengarar sidan rundt 1990.

Den monotone lyden fra vuvuzelaene er kraftig og gjennomtrengjande, og har møtt mange protestar. Lyden kan nå opp i heile 127 desibel og dermed gjeva hørselstap.

## Kjelder

## Bakgrunnsstoff
* Døme på lyd
* Virtuell vuvuzela
Familien Sars

**Familien Sars** var ein velståande familie i det norske borgarskapet i andre halvdelen av 1800-talet. Familien var barnerik, og hadde eit stort kontaktnett. Mykje av det dåverande norske kulturlivet, for ikkje å seia det akademiske og politiske livet, kom til å stå nær denne familien.

## Historie
Maren Cathrine Welhaven gifta seg med Michael Sars, begge oppvaksne i Bergen, då ho var knapt 20 år gamal. Michael hadde ho kjent sidan barndommen som ein ven av broren hennar, Johan Sebastian. Ho hadde nettopp fått eit soknekall i Kinn i Sunnfjord, og Michael vart sokneprest i Manger i Nordhordland 9 år seinare. Livet var hardt for Maren som prestekone. Ho deltok i arbeidet og forskinga til mannen sin samtidig som ho skulle oppsede ein jamleg aukande barneflokk. Maren fekk 14 barn i dei 23 åra ho var prestefrue. Berre 9 av desse nådde vaksen alder.

Etter at dei heimebuande sønene Ernst og Ossian vart professorar i 1874, fekk fru Maren råd til større gjestfridom og vart ei verdsett vertinne for den leiande liberale salongen i hovudstaden.

I laupet av 19 år budde familien Sars på fire forskjellige stader i Frognergata, no kjent som Nobels gate, til slutt i ein gamal tømmervilla på hjørnet av Bygdøy allé. Her døydde Maren Sars, 87 år gamal.

### Familiemedlemmer
* Michael Sars, zoolog og prest. Han hadde sjølv kome frå lågare kår, og var son av ein skippar. Difor kom det som noko av ei overrasking at han vart gift med Maren Welhaven. Michael hadde vore ein god ven av diktaren Johan Sebastian Welhaven.

* Maren Sars, fødd Welhaven, var søster av Johan Sebastian. Maren vart ei driftig matrone. Ho fødde 14 born, men 5 døydde tidleg. Dei borna som voks til, var:

* Mally Sars, som vart gift med Thorvald Lammers.

* Kia Sars

* Georg Ossian Sars

* Ernst Sars

* Johanna Sars

* Elisa Sars

* Olaf Sars

* Susanne Sars

* Eva, som vart gift med Fridtjof Nansen (Eva Nansen).

Maren Sars hadde ein vid omgangskrins, og huset rekna mellom anna Peter Christen Asbjørnsen og Bjørnstjerne Bjørnson som faste gjester.

## Kjelder
*Maren Sars – utdypning (NBL-artikkel)
*Michael Sars – utdypning (NBL-artikkel)
Nicolai Knudtzon

**Nicolai Henrik Knudtzon** () var ein norsk kjøpmann og stortingsmann frå Kristiansund. Han var far til Nicolai Henrik Knudtzon, medan Søren Knudtzon og William Knudtzon var brørne hans.

Knudtzon var son av ein kjøpmann i Kristiansund. Fram til 1814 var han medinteressent i familiefirmaet Nicolai Henrich Knudtzon og Sønner. Starta då eiga forretning, som gjorde det godt på handel med fisk.

Under krigsåra 1807-14 kommanderte han kystvernet i Kristiansund, som i 1808 slo tilbake eit angrep frå to engelske fregattar.

Knudtzon representerte Kristiansund og Molde på Stortinget i 1833, 1836 og på overordentleg storting 1836-37. Han var på alle tingsamlingane medlem av protokollkomiteen, i 1833 også av komiteen om kjøpstadskatten.

Han døydde i heimbyen i 1837.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Konsonantligaturar i devanagari

**Konsonantligaturar i devanagari** er eit oversyn over dei ulike ligaturane som blir danna av konsonantgrupper i det indiske skriftsystemet devanagari.

Sanskritnamnet for dette er *saṃyuktākṣara*.

## Konsonantdigrafar
Ligaturane blir berre viste rett om ein har ein passande font installert.

## Kjelder

**Delar av denne artikkelen bygger på «[[:en:Devanagari|Devanagari]]» frå ,  den 15. mai 2016.*
Peter Bull

**Peter Ludvig Munthe Bull** () var ein norsk embetsmann og stortingsmann.

Bull var fødd i Kvernes på Nordmøre, der far hans var prest. Han tok norsk juridisk eksamen. Frå 1812 var han fut i Råbyggelaget, berre etter eit år der vart han fut i Strinda. Fut i Romsdal 1818-34.

Bull representerte Romsdals amt på Stortinget i 1818. Han var medlem av sju komitear, mellom anna formann i ein komite om kronings-insigniane og sekretær i protokollkomiteen. Også vald til stortingsmann for 1821, møtte ikkje. Han var då under tiltale for sin medverknad i ei sak vedkomande ein sorenskrivar, vart dømd til å betale mulkt og sakskostnader. Grunna sjukdom møtte han heller ikkje i 1822.

Bull døydde på Røbekk i Bolsøy, i dagens Molde, i 1843.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Markråkar

__NOTOC__ 
**Markråkar**, *Brachypteraciidae*, er ein liten fuglefamilie av ikkje-trekkjande fuglar endemiske for Madagaskar. Dei er knytt til isfuglar, bietarar og råkar. 

Dei liknar mest på sistnemnte gruppe, og blir somme tider sett på som ein underfamilie av dei eigentlege råkar. Markråkar har storleik som kråker, 25-49 centimeter i lengd, og kroppsbygging som råkar. Som råkar jaktar dei reptil og store insekt. Dei er meir bakkelevande enn artar av råkar, og dette er reflektert med lengre bein og kortare, meir avrunda venger.

Samanlikna med råkar er markråkar mindre fargerike, og dei har stripete eller flekka fjørdrakt. Dei er mykje meir unnvikande og sky enn slektningane sine, og er vanlegvis vanskelege å finne i dei gassiske skogane. Ofte er det song i spel som røper nærværa deira.

Desse fuglane hekkar som einsleg par i hòl i bakken som dei grev ut sjølv, i motsetnad til råkar som sjeldan hekkar i bakkehol, og sjølv då grev dei ikkje ut hòl for eigne reir.

## Artsliste

i rekkjefølgje etter Clementslista versjon 6.8 frå august 2013 med norske namn etter *Norske navn på verdens fugler*.

**Slekt ''[[Brachypteracias]]***
* [[Tjukknebbmarkråke]], *Brachypteracias leptosomus*, Short-legged Ground-Roller, <small>VU, Lesson, 1833</small>
* [[Kjellmarkråke]], *Brachypteracias squamiger*, Scaly Ground-Roller, <small>VU, Lafresnaye, 1838</small>

*'Slekt *[[Atelornis]]***
* [[Pittamarkråke]], ''Atelornis pittoides'', Pitta-like Ground-Roller, <small>LC, Lafresnaye, 1834</small>
* [[Rustmarkråke]], ''Atelornis crossleyi'', Rufous-headed Ground-Roller, <small>NT, Sharpe, 1875</small>

**Slekt *Uratelornis**'
* [[Langhalemarkråke]], *Uratelornis chimaera*, Long-tailed Ground-Roller, <small>VU, Rothschild, 1895</small>

== Bakgrunnsstoff ==
* [http://ibc.lynxeds.com/family/ground-rollers-brachypteraciidae Markråkar i videoar, bilete og lydopptak] hos Internet Bird Collection.

== Kjelder ==
<div class="references-small">
* *Denne artikkelen bygger på «Ground Roller» frå , den 13. juni 2010''

### Referansar
Nicolai Henrik Knudtzon

**Nicolai Henrik Knudtzon** () var ein norsk kjøpmann og stortingsmann frå Kristiansund. Nicolai Knudtzon var far hans.

Knudtzon utdannna seg til forretningsmann gjennom eit lengre utanlandsopphald. Etter faren døydde i 1837, styrte han familiefirmaet i fire år, før han overtok det i 1841. Firmaet dreiv i hovudsak med tilverking og utførsel av klippfisk, eit felt der Knudtzon vart leiande og bygde opp ei stor forretning. Gjennom sin posisjon som Kristiansunds største forretningsmann, fekk han mange verv og ombod. Han var medlem av formannskapet i mange år, sameleis styreleiar i sparebanken og i over 50 år formann i handelsforeininga.

Knudtzon representerte Kristiansund på Stortinget i 1862-63 og på overordentleg storting 1864. Han var medlem av tollkomiteen i 1862-63 og komiteen om Scheldetollen i 1864.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Søren Knudtzon

**Søren Christian Knudtzon** () var ein norsk kjøpmann og stortingsmann frå Kristiansund. Han var bror til Nicolai Knudtzon og William Knudtzon.

Knudtzon var sjef for familiefirmaet Nicolai Henrich Knudtzon og Sønner i Kristiansund. Han representerte Kristiansund på Stortinget i 1827 og på overordentleg storting 1828. I 1827 var han sekretær i protokollkomiteen og medlem av tollkomiteen og komiteen om kjøpstadskateen. I 1828 var han medlem av komiteen om auke av setelmassen.

Knudtzon døydde ugift i heimbyen i 1857.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
William Knudtzon

**William Leslie Knudtzon** () var ein norsk kjøpmann og stortingsmann frå Kristiansund. Søren Knudtzon og Nicolai Knudtzon var brørne hans.

Knudtzon var kjøpmann i heimbyen Kristiansund. Han var i 1830 stortingsrepresentant for Kristiansund, medlem av tollkomiteen, desisjonskomiteen og komiteen om kjøpstadskatten.

Knudtzon døydde i Kristiansund i 1847.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
*
Fanastøl behandlingshjem

**Fanastøl behandlingshjem** var ein tidlegare behandlingsheim for barn og unge med psykiske lidingar i Fana i Bergen kommune i Hordaland. 

Heimen opna i 1964 av Bergen Røde Kors Barnehjelp. I 1992 tok Hordaland fylkeskommune over institusjonen, som då hadde åtte plassar. Institusjonen vart nedlagd i 2000. 

I same bygningskompleks, teikna av arkitekt Einar Vaardal-Lunde, hadde institusjonen ein eigen skule, Fanastøl skole. Bergen Røde Kors selde bygget i 2007 til Rolf Kobbeltvedt, og i dag held Stiftelsen Fanastøl til i bygningane.

## Kjelder
*

## Bakgrunnsstoff
* Fanastøl behandlingshjem i oppslagsverket oVe, artikkel av Birgit Stølen, Bergen Byarkiv.
* Bergen byleksikon på nett om Fanastøl behandlingshjem
Fanastøl skole

**Fanastøl skole** var ein tidlegare barne- og ungdomsskule i Fana i Bergen kommune. Skulen var for elevar med psykiatriske lidingar og vart driven saman med Fanastøl behandlingshjem. Skulen vart oppretta i 1964 i samband med behandlingsheimen. I 1992 tok Hordaland fylkeskommune over drifta av skulen, fram til 2000 då skulen vart nedlagd. 

Skulen hadde plass til 10 elevar, der åtte av desse budde på Fanastøl behandlingshjem. 

## Kjelder
*
Djamel Mesbah

**Djamel Eddine Mesbah** () er ein algerisk fotballspelar som har spela på midtbanen for Ac Milan i italiensk Serie A. Han har òg landskampar for Algerie. Han spelte for Basel då dei vart seriemeistrar i Sveits i 2005, men spelte sjølv få kampar den sesongen. Han debuterte for A-landslaget til Algerie i 2010.
Fanavollen

**Fanavollen** er ein blindveg i Fana bydel i Bergen som går sørover frå Krokeidevegen. Vegen er omkring 500 meter lang. 

Namnet på vegen vart vedteke i 1976. 

## Knutepunkt
*  Krokeidevegen
* Avkjørsel Fanaflaten
* Avkjørsel Fanastølen
* Sideveg mot sørvest (80 m)
* Sideveg mot aust (140 m) 
* Sideveg mot søraust (90 m) 
*  Endepunkt 

## Kjelder

*
*Nasjonal vegdatabank
Peder Kristvik

**Peder Bjørn Kristvik** () var ein norsk lærar, kyrkjesongar, gardbrukar og stortingsrepresentant frå Kornstad på Nordmøre.

Kristvik var son av ein lærar og gardbrukar, som og var kyrkjesongar i Kornstad. Han utdanna seg i same retning som faren, vart seminarist frå Klæbu i 1883. Same året vart han lærar og kyrkjesongar i Hustad i Romsdal. Frå 1885 var han lærar på Harøya i Sandøy, lærar og kyrkjesongar i Bud frå 1897 til han døydde.

Kristivik hadde ei rekkje ombod og verv, både lokalt og vidare i Romsdal. Han var fyrst med i heradstyret i Sandøy, og frå 1902 til sin død medlem av heradstyret i Bud. Ordførar i Bud 1911-13. Han var formann i skulestyret, 1899-1904, og likningskommisjonen i Bud og medlem av overformynderiet. Formann i skulestyret i Møre og Romsdal 1919-21. Også formann i Romsdal krins av Norges Lærarlag.

Kristvik var varamann til Stortinget for Søndre Nordmøre krins perioden 1906-09, møtte i 1908 perioden 20. april-8. juli i staden for Hans Meisingset. Han var då medlem av næringskomite nr. 1. Stortingsrepresentant for same krinsen 1910-18. I 1910 vart han vald etter omval. Perioden 1910-12 var han medlem av næringskomite nr. 2, 1913-18 medlem av næringskomite nr 1. I siste perioden var han også medlem av valkomiteen.

I Bud budde Kristvik på skulegarden Inderhaug, og døydde der i 1921.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Faouzi Chaouchi

**Faouzi Chaouchi**, arabisk فوزي شاوشي () er ein algerisk fotballspelar som har spela som keeper for Sétif i den algeriske fotballigaen og for Algerie sitt landslag. Han vart seriemeister i Algerie med Kabylie i 2008. Han debuterte for A-landslaget 26. mars 2008 i ein vennskapskamp mot Kongo.
Fanastølen

**Fanastølen** er ein blindveg i Fana bydel i Bergen som går søraustover frå Fanavollen. Vegen er omkring 350 meter lang. 

Namnet på vegen vart vedteke i 1976. 

Tidlegare låg Fanastøl skole og Fanastøl behandlingshjem i vegen. I dag held Stiftelsen Fanastøl - Institusjoner for barne- og ungdomspsykiatri til i desse lokala.

## Fanastølen på Fanafjellet
Den tidlegare serveringsstaden Fanaseteren, som hadde ein liten familiepark med hestar og elles ymse dyr og fuglar, låg attmed vegen på det høgste punktet over Fanafjellet i Fana, i eit vakkert og mykje nytta turområde. I dette området har Hordamuseet (ei avdeling av Bymuseet i Bergen) si stølsavdeling med ni stølsbygningar spreidde ikring i terrenget, som kvar fortel si soge om stølsdrift, seterdrift, på fjellet. Dette setermuseet er ein del av turområdet.

## Knutepunkt
* Fanavollen
* Sideveg mot sør (60 m)
* Sideveg mot sør (70 m)
* Sideveg mot søraust (230 m)
**Sideveg mot nord (60 m)
* Sideveg mot vest (50 m) 
*  Endepunkt - Stiftelsen Fanastøl

## Kjelder
*
*Fanastølen i nettutgåva av Bergen Byleksikon
*Nasjonal vegdatabank
Fanaflaten

**Fanaflaten** er ein veg i Fana bydel i Bergen som går mellom Fanafjellsvegen og Fanavollen. Vegen er omkring 900 meter lang. 

Namnet på vegen vart vedteke i 1974. 

Norsk Institutt for skog og landskap, avdeling Vestlandet, held til i denne vegen. 

## Knutepunkt
* Fanavollen
* Sideveg mot sørvest (100 m)
* Sideveg mot nordaust (100 m)
* Sideveg mot sør (150 m)
* Sideveg mot søraust (50 m) 
* Sideveg mot sørvest (70 m)
* Sideveg mot søraust (80 m)
* Sideveg mot sør (80 m)
* Sideveg mot nord (50 m)
* Sideveg mot sør (100 m) - Norsk institutt for skog og landskap
*Fv163 Fanafjellsvegen

## Kjelder
*
*Nasjonal vegdatabank
Foued Kadir

**Foued Kadir** () er ein fransk fotballspelar med algerisk bakgrunn, som har 	spela på midtbanen for Valenciennes i fransk Ligue 1. Han har òg landskampar for Algerie. Han debuterte for Algerie sitt A-landslag 28. mai 2010 i ein treningskamp mot Irland før fotball-VM i 2010 og var med i Algerie sin tropp til den meisterskapen.
Rafik Djebbour

**Rafik Zoheir Djebbour** () er ein fransk fotballspelar som i 2011 spela som spiss for Olympiakós i den greske fotballigaen og for Algerie sitt landslag. Foreldra hans er frå Algerie. Han kom til Olympiakos i januar 2011 og spelte 10 seriekampar resten av sesongen, då Olympiakos vart seriemeistrar i Hellas.
Jo-Bu Senior

**Jo-Bu Senior** var den fyrste norskproduserte motorsaga. Ho vart produsert av Jo-Bu Mekaniske Verksted AS i Drøbak. Saga kom på marknaden i 1948 og vart produsert til 1955. I 1948 var tomannssager enda vanlege og i byrjinga vart saga kalla «Einmannssaga Jo-Bu». Jo-Bu Senior hadde ein masse på 17,5 kg, som var lite i høve til dei fleste andre sager på denne tida, men alt for mykje til at saga kunne nyttast til kvisting. Ho vart difor berre nytta til felling og kapping.

I 1948 hadde dei fleste motorsagene breie sverd, som hadde lett for å setta seg fast om stammen klemte. For å hindra dette hadde nokre sager smale bogesverd, men bogen gjorde at det kunne vera vanskelegare å koma til om trea stod tett, eller om det låg stein og røter attmed stammen. Jobu Senior hadde smalt sverd, med trinse i enden, noko som reduserte problemet med klemming. Nokre motorsager med bogesverd vart importerte og prøvd ut i Noreg, men etter at Jobu Senior kom på marknaden forsvann interessa for bogesverdsagene. Ein annan føremon med smalt sverd er at det vert muleg å nytta kile ved felling. 

Motoren var ein Aspin totaktsmotor med eit slagvolum på 125 cm³, som med eit turtal på 4000 o/min hadde ein effekt på rundt 4 hk. Saga var utstyrt med flottørforgassar som måtte roterast 90&deg; når saga vart nytta for felling. 

Jo-Bu produserte sjølv kjeda, som gjekk utanpå sverdet. Kjeda hadde ein fart på berre 4,4 m/s, men saktegåande kjede var vanleg på denne tida. Det var manuell smøring av kjeda.

I 1952 kom den mykje lettare Jo-Bu Junior på marknaden, så både Senior og Junior var i produksjon samstundes frå 1952 til 1955. Det vart produsert rundt 7300 Jo-Bu Senior. 

## Galleri

Fil:Jobu Senior vs.jpg|Ei Jobu Senior, produsert i 1949. I fronten av sylinderen ser ein eksosmanifolden. Det var ingen lyddempar.
Fil:Jobu Senior pf.jpg|Saga i fellingsposisjon. Forgassaren, med luftinntaket på toppen, er rotert 90°.
Fil:Jobu Senior hs.jpg|Senior sett frå høgre side.
Fil:Motorsag kvinne borker.jpg|Jo-Bu Senior på 1950-talet, truleg på Totenåsen. 


## Referansar
Blålyng

**Blålyng** (*Phyllodoce caerulea*) er ein art i lyngfamilien med sirkumboreal utbreiing. 

Blålyngen er 15 cm høg med opprette tettblada kvistar med hengande blomstrar i toppen. Blomsterskaft og begerflikar er raude og kjertelprikka, krona mørkt raudfiolett, til slutt blåfiolett. Planten blømer kring juli i lyngmark i skogar og til fjells. 

Blålyng veks i Noreg over heile landet. Han er funnen i Jotunheimen opp til 1850 m.

## Galleri

Phyllodoce caerulea001.jpg|Blålying i Japan
Phyllodoce caerulea kangersuatsiaq 2007-07-27 1.JPG|Blålyng på Grønland.

## Kjelder

*Svensk Wikipedia.
*Johannes Lid: *Norsk-svensk-finsk flora*. Det Norske Samlaget, 1985.
*Phyllodoce caerulea. Artsportalen, Artsdatabanken.no

## Bakgrunnsstoff
* Den virtuella floran: ''Phyllodoce caerulea''
Takt

**Takt**  (frå latin *tactus*, 'røring') viser til rytmisk lyd eller rørsle. Ein kan til dømes snakka om å gå eller ro i takt. Omgrepet blir elles særleg mykje brukt innan musikk. Dette er avleidd frå lyrikk, der «takt» kan visa til versefot.

«Takt» eller «taktkjensle» kan elles visa til finkjensle i omgang med andre, sjå takt og tone.

## Takt i musikken

I musikkteori er takt ei grunneining musikkstykke svært ofte blir delt inn i. Ein takt må innehalda minst éin betont taktdel. Kvar takt varer som regel like lenge og omfatter eit visst tal rytmiske einingar. Ein opptakt i byrjinga av eit stykke er derimot kortare.

Ulike musikksjangrar har ulike taktartar, det vil seia skjema for korleis noteverdiar og aksentar er fordelte. Desse blir ofte berre kalla «takt», som i «trefiredelstakt».

Når ein framfører musikk er det viktig å halda takten, både for å få fram rett rytme og harmoni, spela til same tid i eit ensemble, og få fram musikk som kan brukast til dans. Ein kan halda takten ved hjelp av ein taktstav, metronom, eller ved å slå eller trampa takten.

Liknande inndelingar i andre musikktradisjonar enn vestleg er tala i indisk musikk og wazn i arabisk.

## Kjelder
*
*
Hassan Yebda

**Hassan Yebda** () er ein fransk fotballspelar som i 2011/12-sesongen spela på midtbanen for Granada i spansk Primera Division. Foreldra hans er frå Algerie. Yebda spelte på aldersbestemte landslag for Frankrike, men spelar for A-landslaget til Algerie.
Mehdi Lacen

**Mehdi Gregory Giuseppe Lacen**, arabisk مدحي لحسن () er ein fransk fotballspelar som i 2010/11-sesongen spela på midtbanen for Getafe i spansk Primera Division. Han har algerisk far og italiensk mor og har spelt landskampar for Algerie. Han debuterte for landslaget 3. mars 2010 i ein vennskapskamp mot Serbia, og var med i troppen til fotball-VM i 2010.
Salbu i Bergen

**Salbu** er ein gard i Fana i Bergen kommune på søraustsida av Fanafjorden. 

Det er framleis gardsdrift på garden. 

## Namn
Namnet kjem av det norrøne *saltbuð*, som tyder saltbu og som var ei bu som vart nytta i samband med saltkoking i gamal tid. 

## Historie

Garden høyrte frå mellomalderen til prestegodset ved Fana kyrkje. I 1851 og 1877 tok brukarane sjølv over garden.

## Geografi
Garden ligg på søraustsida av Fanafjorden langs vegen utover til Krokeide. Folldalshaugane (300 moh) ligg sør for garden. 

Garden grensar til Fana prestegard med Fanahammaren i aust og til Rød i sør og vest. 

## Kjelder
* 
* Bergenskart - stednavnskart 

## Bakgrunnsstoff
Lovavdelinga

**Lovavdelinga** er ei avdeling i Justis- og politidepartementet som har ansvar for teknisk kvalitet i lovverket samt å gje juridiske råd til regjeringa og departementa. Alle lovforslag, med unntak av skattelovforslag, blir lagt fram for Lovavdelinga for lovteknisk gjennomgang.

Lovavdelinga blir leia av ein ekspedisjonssjef, som er embetsmann. Avdelinga er delt i tre einingar:

;Eining for privatrett
:Denne eininga har ansvar for kontraktsrett, erstatningsrett, forsikringsrett, tingsrett, panterett, konkursrett, inkasso, tvangsfullbyrding, arverett, familierett, umyndige, selskapsrett, stiftelser, interlegal rett, internasjonal sivilprosess og delar av transportretten.
;Eining for offentleg rett
:Denne eininga har ansvar for statsrett, alminneleg forvaltingsrett, ekspropriasjon og generelle lovgjevingsspørsmål, og i tillegg &ndash; i samarbeid med Utanriksdepartementet &ndash; folkerett, europarett og internasjonale menneskerettar.
;Eining for strafferett og prosess
:Denne eininga har ansvar for strafferett, norsk og internasjonal straffeprosess, sivilprosess, menneskerettsspørsmål i strafferett og prosess, personvernlovgjevinga og nordisk lovsamarbeid.

Det har av gode grunnar blitt stilt strenge krav til juridisk kompetanse hos dei tilsette i lovavdelinga, mellom anna krav om svært gode eksamensresultat til juridisk embetseksamen eller Master i jus. Mange framståande juristar i Noreg har arbeidd i lovavdelinga, mellom anna fleire av dommarane i Høgsterett. 

## Kjelde
Lovavdelinga hos Regjeringen.no, vitja 13. juni 2010